Monna o kena sepetlele ‘Mamohato kamor’a ho tokhotsoa ke sepolesa Lithoteng – moafrikafmradio: The Most Authoritative Radio Ever!
Monna o kena sepetlele ‘Mamohato kamor’a ho tokhotsoa ke sepolesa Lithoteng
Mosali ea Mantšonyane Ha-Long, Thaba-Tseka, ea lulang Ha Seoli, Maseru, o re eena le monna oa hae ea sepetlele ’Mamohato, ba tokholitsoe ke mapolesa a Lithoteng ka lereng ba ba tloaela hampe, ka ho baleha ha a ne a emisa koloi e a neng a ntse a ithuta ho e qhoba, hoseng ha Labobeli la beke ena.
‘Maneo Kuebu o boleletse Lehakoe la Litaba la Moafrika hore monna oa hae, o ne a ntse a mo ruta ho qhoba, ea re ha ba le tseleng e lebang mosebetsing oa boitšukuli, ba kopana le mapolesa a ileng a ba emisa, empa ka ho tseba hore ha a na lengolo la ho qhoba, a se ke a e emisa.
’Maneo o re ke moo mapolesa a supileng a kenyeletsang la mosali, a ileng a mo molelekisa ho fihlela a thibella koloi ea hae, a mo fumana, ’me a mo tokholletsa le monna oa hae ea bileng a robeha maoto ka bobeli, ha eena a lemetse mahlo, molomo le hlooho, ngakeng o tlamisitsoe a ba a lokolloa.
Lehlatsipa le fihlile Lehakoeng la litaba le le maqeba a mabe,‘me Lehakoe la le eletsa ho ea ntlokholo ea Sepolesa ho ea tlaleha litaba tsena, la khutla le filoe foromo ea ngaka le ho laeloa ho khutlela teng ka Laboraro lena kaha mapolesa ao le oona a bitsitsoe.
Previous PostPrevious PostNext PostSechaba se thibela morafi ho rafa koari ntle ho litumellano, Butha-Buthe